Beaglekanalen

Beaglekanalen er et 240 km langt sund som går på tvers gjennom øygruppen Ildlandet fra Atlanterhavet til Stillehavet. Kanalen skiller Isla Grande fra flere mindre øyer som Picton, Lennox og Nueva, Gable, Navarino, Hoste, Londonderry, O'Brien og Stewart. Den østlige delen av kanalen utgjør landegrensen mellom Chile og Argentina, mens den vestlige delen hører til Chile.

Beaglekanalen og Magellanstredet er to mulige ruter for skip i trafikk mellom Atlanterhavet og Stillehavet uten å runde Kapp Horn. Sør for Kapp Horn ligger Drakestredet som er den bredeste og dermed mest brukte passasjen.

Beaglekanalen er bare 5 km bred på det smaleste. Kanalen strekker seg fra øya Nueva i øst til Cookbukta i vest. Den sørvestlige delen går mellom Isla Hoste og Isla Gordon, før kanalen munner ut i Cookbukta. Den nordvestlige delen går inn i Darwinsundet mellom Isla Gordon og Isla Grande. Darwinsundet knytter seg til Stillehavet via to kanaler: O'Brienkanalen og Ballenerokanalen, som går på hver sin side av Isla O'Brien.

Kanalen har blitt oppkalt etter skipet HMS «Beagle» som drev hydrografisk utforsking av området fra 1826 til 1830. Skipet ble senere kjent for Charles Darwin som ble med skipet fra 1833.


 Referanser 

 Eksterne lenker 


Kategori:Sund i Sør-Amerika
kategori:Ildlandet